ราคาทองวานนี้ปรับขึ้น 5 วันซ้อน
ราคาทองสปอตที่ตลาดสหรัฐปรับขึ้น 4.03 ดอลลาร์ สู่ 1,192.73 ดอลลาร์ต่อออนซ์ในช่วงท้ายตลาดวันอังคาร (24 มี.ค.) หลังขึ้นไปแตะจุดสูงสุดในรอบ 2 สัปดาห์ครึ่งที่ 1,195.30 ดอลลาร์ในระหว่างวัน โดยราคาทองปรับขึ้นเป็นวันที่ 5 ติดต่อกัน โดยได้รับแรงหนุนจากการคาดการณ์ที่ว่า ธนาคารกลางสหรัฐ (FED) อาจจะเลื่อนเวลาในการปรับขึ้นอัตราดอกเบี้ยออกไปสู่เดือนก.ย.
25 มี.ค. 2558

ผู้สื่อข่าวรายงานว่า ราคาทองสปอตที่ตลาดสหรัฐปรับขึ้น 4.03 ดอลลาร์ สู่ 1,192.73 ดอลลาร์ต่อออนซ์ในช่วงท้ายตลาดวันอังคาร (24 มี.ค.) หลังขึ้นไปแตะจุดสูงสุดในรอบ 2 สัปดาห์ครึ่งที่ 1,195.30 ดอลลาร์ในระหว่างวัน โดยราคาทองปรับขึ้นเป็นวันที่ 5 ติดต่อกัน โดยได้รับแรงหนุนจากการคาดการณ์ที่ว่า ธนาคารกลางสหรัฐ (FED) อาจจะเลื่อนเวลาในการปรับขึ้นอัตราดอกเบี้ยออกไปสู่เดือนก.ย.
ทั้งนี้ ราคาสัญญาทองเดือนเม.ย.ปิดตลาดปรับขึ้น 0.3% สู่ 1,191.40 ดอลลาร์ ต่อออนซ์ หลังจากเคลื่อนตัวในช่วง 1,184.70-1,194.50 ดอลลาร์ โดยนักลงทุนเข้าซื้อทองในช่วงไม่กี่วันที่ผ่านมา เนื่องจากดอลลาร์ดิ่งลง หลังธนาคารกลางสหรัฐ (FED) แสดงความเห็นอย่างระมัดระวังต่อเศรษฐกิจสหรัฐ และปรับลดโอกาสในการปรับขึ้นอัตราดอกเบี้ยในเร็วๆ นี้
 
ราคาโลหะมีค่าที่ตลาด COMEX ในวันอังคาร
                       ปิดที่ระดับ (ดอลลาร์/ออนซ์)     เปลี่ยนแปลง (ดอลลาร์)  ทองเดือนเม.ย.               1,191.40                        +3.70 เงินเดือนพ.ค.                  16.983                         +0.092
ราคาโลหะมีค่าที่ตลาด NYMEX ในวันอังคาร
                            ปิดที่ระดับ (ดอลลาร์/ออนซ์)     เปลี่ยนแปลง (ดอลลาร์)   พลาตินั่มเดือนเม.ย.              1,141.50                          -3.00 พัลลาเดียมเดือนมิ.ย.              763.70                           -7.00 